Diari Oficial de la Generalitat Valenciana


Sumari del DOGV 5402, del 05-12-2006 (2006/14002)

RESOLUCIÓ de 21 de novembre de 2006, del director general de Recursos Humans, per la qual cita les persones afectades per la interposició dels recursos contenciosos administratius que s'allisten, tots contra l'Orde de 31 de maig de 2006, de la Conselleria de Sanitat, per la qual regula l'accés a la carrera professional dels facultatius especialistes de quota i el personal de quota i zona no integrat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5402

Data del DOGV
:   05-12-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/14832


Organisme emissor
:   Conselleria de Sanitat

Tipus de document
:   Resolució

RESOLUCIÓ de 21 de novembre de 2006, del director general de Recursos Humans, per la qual cita les persones afectades per la interposició dels recursos contenciosos administratius que s'allisten, tots contra l'Orde de 31 de maig de 2006, de la Conselleria de Sanitat, per la qual regula l'accés a la carrera professional dels facultatius especialistes de quota i el personal de quota i zona no integrat. [2006/F14198]  
Vistos els escrits enviats pels òrgans de l'orde jurisdiccional contenciós administratiu que s'enumeren, en els recursos que també s'indiquen a continuació, interposats tots contra l'Orde de 31 de maig de 2006, de la Conselleria de Sanitat, per la qual regula l'accés a la carrera professional dels facultatius especialistes de quota i el personal de quota i zona no integrat, com a desplegament del que preveu la disposició final segona del Decret 66/2006, de 12 de maig, del Consell, pel qual aprova el sistema de carrera professional en l'àmbit de les institucions sanitàries de la Conselleria de Sanitat (Diari Oficial de la Generalitat Valenciana número 5.275, de 7 de juny de 2006):  
1. Jutjat Contenciós Administratiu número 3 de València:  
. Procediment abreujat número 000639/2006T, del recurs contenciós administratiu interposat per José García Miñana.  
2. Jutjat Contenciós Administratiu número 6 de València:  
. Procediment abreujat número 000611/2006, corresponent al recurs contenciós administratiu interposat per María José Soria Cogollos.  
. Procediment abreujat número 000613/2006, corresponent al recurs contenciós administratiu interposat per Carmen Boronat Tormo.  
. Procediment abreujat número 000624/2006, corresponent al recurs contenciós administratiu interposat per Encarnación Celia Román Bererquer.  
. Procediment abreujat número 000625/2006, corresponent al recurs contenciós administratiu interposat per Juan Luis Martínez García.  
Segons que disposen els articles 48 i 49 de la Llei 29/1998, de 13 de juliol, Reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte d'estos recursos als òrgans jurisdiccionals, complet i foliat, per mitjà d'una còpia autentificada, amb un índex dels documents que conté.  
Esta resolució es publica en el Diari Oficial de la Generalitat a fi que servisca com a notificació a les persones que puguen resultar afectades per la interposició dels recursos contenciosos administratius. També, d'acord amb el que disposa l'article 49 de la Llei 29/1998, se cita les persones interessades en els procediments descrits, a fi que puguen comparéixer en les actuacions en el termini de nou dies, si convé al seu dret, com a demandades. Hi han de comparéixer representades de la manera que establixen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels seus lletrats, compareix en estos recursos en defensa del manteniment de la disposició recorreguda.  
València, 21 de novembre de 2006.. El director general de Recursos Humans: José Cano Pascual.